इस अवसर पर क्षेत्र पंचायत सदस्याें ने एडीओ कोआपरेटिव राम लक्षन सिंह के माध्यम से जिलाधिकारी को छह सूत्रीय मांग पत्र प्रेषित किया। क्षेत्र पंचायत सदस्याें की मांगों में प्रमुख रूप से खंड विकास अधिकारी को हटाने के साथ ही चार माह से कराए गए कार्यों का भुगतान, ब्लाक प्रशासन और कर्मचारियाें द्वारा बीडीसी सदस्याें के प्रति उदासीन रवैया, क्षेत्र पंचायत में धनराशि का अभाव, ब्लाक मुख्यालय पर बीडीओ का बराबर अनुपस्थित रहने, सदस्याें के प्रार्थना पत्राें पर ध्यान न दिए जाने तथा क्षेत्र पंचायत सदस्यों को कोई कार्य न दिया जाना शामिल रही। धरना-प्रदर्शन के दौरान मौजूद डीपीआरओ से ब्लाक प्रमुख आनंद सिंह बंटू ने कहा कि क्षेत्र पंचायत सदस्याें द्वारा कराए गए कार्यों का भुगतान नहीं हो रहा है, इस पर डीपीआरओ ने उनसे लिखित मांगा। इसी बीच क्षेत्र पंचायत सदस्याें ने ब्लाक मुख्यालय पर ताला जड़ दिया और बीडीओ तथा डीपीआरओ के खिलाफ जमकर नारेबाजी की। हालांकि ब्लाक प्रमुख के हस्तक्षेप के बाद सदस्याें द्वारा ताला खोल दिया गया। बीडीओ इंद्रमणि त्रिपाठी ने बताया कि बगैर कार्ययोजना तैयार कराए ही क्षेत्र पंचायत सदस्य काम दिखाकर भुगतान कराना चाहते हैं। उन्होंने कहा कि कार्योें के सत्यापन के उपरांत ही क्षेत्र पंचायत सदस्याें द्वारा कराए गए कार्यों का भुगतान किया जाएगा। इस दौरान संजय सिंह, ओम प्रकाश, राकेश सिंह, संतोष मौर्य, सुधीर कुमार, पवन कुमार, सोनू सिंह, संजय यादव, पप्पू यादव, नवीन तिवारी आदि लोग उपस्थित रहे।